রংপুরে পারিবারিক বিরোধের জেরে গৃহবধূ খুন
রংপুরের গঙ্গাচড়ায় পারিবারিক বিরোধের জেরে মোসলেমা খাতুন (২৫) নামে এক গৃহবধূকে খুনের অভিযোগ পাওয়া গেছে ওই গৃহবধূর স্বামী ও শ্বশুরবাড়ির লোকজনের বিরুদ্ধে। 







বুধবার গঙ্গাচড়ার মর্ণেয়া খলিফাটারি গ্রামের একটি বনজবৃক্ষের বাগান থেকে তার লাশ উদ্ধার করে পুলিশ। 




নিহত মোসলেমা খাতুন একই উপজেলার ভাঙ্গাগড়া গ্রামের এনামুল হকের স্ত্রী। এক বছর আগে তাদের বিবাহ বিচ্ছেদ ঘটে। 
পুলিশ ও স্থানীয়রা জানান, প্রায় ৬ বছর পূর্বে ভাঙ্গাগড়া গ্রামের এনামুল হকের সঙ্গে জমচওড়া গ্রামের মোসলেমা খাতুনের বিয়ে হয়। তবে মোসলেমা খাতুনের এটি তৃতীয় বিয়ে ছিল। 
বুধবার সকালে ওই গ্রামের একটি বনজবৃক্ষের বাগানে লাশ পড়ে থাকতে দেখে স্থানীয়রা পুলিশকে খবর দেয়। পুলিশ খবর পেয়ে ঘটনাস্থল থেকে লাশ উদ্ধার করে রংপুর মেডিকেল কলেজ হাসপাতাল মর্গে পাঠায়।
গঙ্গাচড়া মডেল থানার ওসি সুশান্ত কুমার সরকার বলেন, পারিবারিক বিরোধের জেরে তাকে হত্যার পর লাশ ফেলে রাখা হয়েছে বলে প্রাথমিকভাবে ধারণা করা হচ্ছে। নিহতের গলায় আঘাতের চিহ্ন রয়েছে।
লাশ উদ্ধার করে ময়নাতদন্তের জন্য মর্গে পাঠানো হয়েছে। হত্যাকাণ্ডের রহস্য উদঘাটনে তদন্ত করছে পুলিশ। জিজ্ঞাসাবাদের জন্য এনামুল হককে আটক করা হয়েছে। এ ঘটনায় এখনো মামলা দায়ের করা হয়নি।

রংপুরের গঙ্গাচড়ায় পারিবারিক বিরোধের জেরে মোসলেমা খাতুন (২৫) নামে এক গৃহবধূকে খুনের অভিযোগ পাওয়া গেছে ওই গৃহবধূর স্বামী ও শ্বশুরবাড়ির লোকজনের বিরুদ্ধে।